Kisha katolike përballë akuzave për mbrojtjen e priftërinjve pedofilë
Viktimat e abuzimeve kërkojnë të dinë përse Papa Benedikti nuk ndëshkoi abuzuesit kur ishte Kardinal i Mynihut
Akuzat për abuzimin seksual të fëmijëve në duart e priftërinjve kanë njollosur imazhin e Kishës katolike dhe kanë ngritur pikëpyetje për udhëheqjen e Papa Benediktit Vatikani është zemra e botës katolike. Kisha katolike ka mbi 1 miliard besimtarë në të gjithë botën. Tani Vatikani po përballet me një valë të re akuzash për abuzime seksuale dhe për komplote të klerikëve për të mbuluar faktet si dhe dyshime për rolin e Papa Benediktit, në kohën kur ai njihej si Kardinali Jozef Racinger. Peter Isely u abuzua seksualisht nga një prift në moshën 13 vjeçare. Ai krijoi një grup për mbështetjen e viktimave në Shtetet e Bashkuara. Ai ndodhet në Romë për të kërkuar përgjigje: Ata kërkojnë përgjigje në veçanti lidhur me rolin e Kardinalit Racinger në transferimin e një prifti që abuzoi rreth 200 fëmijë të shurdhër amerikanë në shtetin Uiskonsin 30 vjet më parë. Deri tani Papa ka kërkuar falje për abuzimet në Irlandë. Ndërkaq kanë dalë akuza të reja për abuzime në vende të tjera të Evropës, përfshirë Gjermaninë. Jozef Racinger ishte Kardinal i Mynihut nga viti 1977 deri në 1982. Ai miratoi transferimin e një prifti pedofil, Peter Huelerman në Dioqezën e Mynihut për terapi psiqike. Nuk është e qartë nëse prifti u lejua të kthehej në kishë dhe të kishte kontakte të tjera me fëmijë. Vatikani thotë se Kardinali nuk kishte dieni. Prifti jezuit Godehard Bruentrup është profesor filozofie në Kolegjin Jezuit të Mynihut. Por Papa Benedikt njihet për forcimin e ligjeve kundër abuzimeve seksuale në kishë. Megjithatë, ka ende pyetje të hapura lidhur me periudhën kur kryesonte Zyrën e Doktrinës. Njerëzit duan të dinë përse Kardinali Racinger nuk ndëshkoi apo përjashtoi nga kisha priftin amerikan Lorenc Murphy. Francis Rocca, korrespondent në Vatikan për faqen elektronike informative Religion News Service, thotë se beson që Papa është i vetëdijshëm për peshën që kanë këto akuza: Megjithatë retorika papale mund të mos mjaftojë për disa. Vëzhgues si zoti Roka mendojnë se do të ketë zhvillime pozitive: Ka shumë që mendojnë se direktivat e reja nga Vatikani lidhur me akuzat për abuzime do të jenë rezultati i parë.